
ВЪПРОСИ И ОТГОВОРИ ПО ПРОЦЕДУРА ЧРЕЗ ДИРЕКТНО ПРЕДОСТАВЯНЕ НА СРЕДСТВА НА КОНКРЕТНИ КРАЙНИ ПОЛУЧАТЕЛИ ЗА ИЗПЪЛНЕНИЕ НА ИНВЕСТИЦИИ ПО МЕХАНИЗМА ЗА ВЪЗСТАНОВЯВАНЕ И УСТОЙЧИВОСТ
BG-RRP-1.012 „ИЗГРАЖДАНЕ НА НОВИ СГРАДИ НА УЧИЛИЩА И ДЕТСКИ ГРАДИНИ“
към 08.05.2023 г.

[bookmark: _Hlk117864689]ВЪПРОС 1 от 10.03.2023 г. (постъпил чрез ИСУН 2020):
На стр. 19 от Насоките за кандидатстване е записано, че „до края на третото тримесечие на 2023 г. крайните получатели следва да са сключили всички договори за строителство (за предложения, за които на етапа на кандидатстване са доказали пълна степен на проектна готовност (вкл. с разрешение за строеж) или да са сключили всички договори с изпълнители по обществените поръчки за инженеринг на сградите, обект на интервенция (за предложения, за които на етапа на кандидатстване няма разработен работен/технически проект в пълна проектна готовност (вкл. разрешение за строеж). 
В случай че не се постигне посоченият по – горе етап към датата на изтичане на третото тримесечие на 2023 г., договорът за финансиране с конкретен краен получател, може да бъде прекратен едностранно от СНД.“. С оглед на така заложеното условие, моля, за отговор по следните въпроси:
1.	Въпрос: Допустимо ли е обществените поръчки за избор на изпълнители за строителство/инженеринг на сградите да бъдат обявени предварително, преди крайният срок за подаване на предложенията за изпълнение на инвестиции (29.05.2023 г., 17:30 ч.), включително преди да бъдат подадени самите предложения за изпълнение на инвестиции?
2.	Въпрос: Допустимо ли е кмета на Столична община да упълномощи кмет на район да бъде възложител на обществените поръчки свързани с изпълнението на дейностите по предложенията за изпълнение на инвестиции?

ОТГОВОР:
1. Поканата за участие в процедура не поставя ограничения по отношение на момента на обявяване на обществените поръчки за избор на изпълнители за строителство/инженеринг на сградите. Съгласно т. 12. „Категории разходи“ от Поканата:
„При обективната невъзможност след сключване на договор за финансиране с краен получател да се извърши предварителен контрол от страна на Структурата за наблюдение и докладване поради обявена или приключена процедура по реда на ЗОП и сключен договор с изпълнител, СНД задължително извършва последващ контрол, включително проверка за недопускане на двойно финансиране.“
В допълнение, обръщаме внимание, че съгласно условията, посочени в т. 11. „Дейности, допустими за финансиране“ от Поканата за участие в процедура „Кандидатите следва да гарантират, че изградените нови сгради задължително ще постигнат първично енергийно търсене (PED), което е с поне 20% по-ниско от изискването за СБННПЕ (сгради с близко до нулево нетно потребление на енергия, национални разпоредби).“ Структурата за наблюдение и докладване (СНД) ще следи за спазването на това изискване, както на етап кандидатстване - чрез проверка на Декларация на кандидата за съответствие, липса на двойно финансиране, и липса на конфликт на интереси и за спазване на принципа за „ненанасяне на значителни вреди“ (Приложение I към Поканата), така и на етап изпълнение, когато конкретните крайни получатели следва да предоставят копие на Сертификата за проектни енергийни характеристики, издаден съгласно действащата нормативна уредба въз основа на оценката за съответствие на инвестиционния проект с изискванията за енергийна ефективност преди подаване на заявление за издаване на разрешение за строеж на сградата заедно с доклада от оценката за съответствие и копие на Окончателния доклад, изготвен от лицето, упражняващо строителен надзор (съдържащо оценка на изпълнението на строително-монтажните работи), който потвърждава, че сградата ще постигне първично енергийно търсене (PED), което е с поне 20% по-ниско от изискването за СБННПЕ (сгради с близко до нулево нетно потребление на енергия, национални разпоредби) и технически паспорт на сградата, изготвен от лицето, упражняващо строителен надзор с включен Сертификата за проектни енергийни характеристики. В тази връзка ангажимент на кандидата е да осигури спазване на изискванията, посочени в Поканата за участие, като ги заложи в документацията за провеждане на обществената поръчка.
2. Конкретен краен получател по процедура BG-RRP-1.012 „Изграждане на нови сгради на училища и детски градини“ е Столична община. За всички разходи трябва се осигури спазването на изискването (от конкретния краен получател и/или от съответната образователна институция – училище/детска градина) разходите да са извършени от кандидата и да са в съответствие с разпоредбите на т. 12 от Поканата, както и на действащата Система за управление и контрол на плана за възстановяване и устойчивост на Република България, одобрена от заместник-министър председателя по еврофондовете и министър на финансите, респективно министъра на финансите.


ВЪПРОС 2 от 14.03.2023 г. (постъпил чрез ИСУН 2020):
Въпрос 1: Съгласно поканата за участие в Процедура BG-RRP-1.012 „ИЗГРАЖДАНЕ НА НОВИ СГРАДИ НА УЧИЛИЩА И ДЕТСКИ ГРАДИНИ“, за изграждането на сгради, за които на етапа на кандидатстване няма разработен работен/технически проект в пълна проектна готовност (вкл. разрешение за строеж) кандидатите следва да представят Виза за проектиране съгласно чл. 140/140а от ЗУТ. Община Пловдив подготвя проектно предложение за проектиране, строителство и въвеждане в експлоатация на нова сграда на едно от общинските училища, текущо съвместяващо използването на един сграден фонд с друго общинско училище. За целта са идентифицирани два подходящи имота - публична общинска собственост, имащи предназначение – за образование, които са разположени непосредствено един до друг. На база на идентифицираните нужди, съответно за брой и капацитет на класните стаи в сградата, която се планира да бъде построена, и с цел удовлетворяване изискванията на приложимата нормативна уредба, е необходимо сградата да бъде изградена в рамките на двата имота. Имайки предвид заложения краен срок за подаване на проектни предложения по процедурата и съответно необходимите административни действия и време за обединяването на двата имота, бихме искали да отправим запитване възможно ли е при кандидатстването да бъдат приложени вместо Виза за проектиране по чл. 140/140а от ЗУТ, съответно Извлечение от действащ ПУП, Скица предложение за изграждането на новата сграда и Заповед за допускане изменението на ПУП, като впоследствие бъде изработен комплексен проект по смисъла на чл. 150 от ЗУТ?
Въпрос 2: Община Пловдив е конкретен бенефициент по процедура BG-RRP-1.012 – „Изграждане на нови сгради на училища и детски градини“, в частност – по Компонент 1  „Изграждане на нови сгради на съществуващи общински училища“, в рамките на който, за същата, е предвиден строеж на самостоятелни сгради на институциите - ОУ „Княз Александър I“ и ОУ „Драган Манчов“. Предвид, че Община Пловдив, към момента, изпълнява проект за изграждане на нова сграда на ОУ „Княз Александър I“ по Програма за изграждане, пристрояване, надстрояване и реконструкция на детски ясли, детски градини и училища 2020 – 2022 към МОН, допустимо ли е средствата, определени за общината за строеж за нова сграда на цитираното  училище, обект на интервенции по посочената Програма,  да бъдат използвани за изграждането на нова детска градина в рамките на Компонент 2?
ОТГОВОР:
1. Съгласно т. 11. „Дейности, допустими за финансиране“ и т. 18. „Списък на документите, които се подават на етап кандидатстване“ от Поканата за участие в процедура, за предложения за изпълнение на инвестиции, които на етап кандидатстване нямат пълна проектна готовност (включително влязло в сила разрешение за строеж), кандидатите задължително представят Виза за проектиране съгласно чл. 140/140а от ЗУТ и Задание за проектиране, в което е посочено изискване за съответствие на работния/техническия проект с Наредба № 24/2020 г. и Наредба № РД-02-20-3/2015 г за проектиране, изпълнение и поддържане на сграда за обществено обслужване в областта на образованието и науката, здравеопазването, културата и изкуствата, одобрено от Възложителя по ЗУТ (кандидата). 
2. Съгласно т. 3. „Конкретни крайни получатели“  от Поканата за участие в процедура, конкретен краен получател по Компонент 2  Изграждане на нови сгради на общински детски градини е единствено Столична Община. Обръщаме внимание, че съгласно т. 11. „Дейности, допустими за финансиране“ от Поканата, в рамките на Компонент 1 – Изграждане на нови сгради на съществуващи общински училища „Дейност 1 на всяко предложение за изпълнение на инвестиция следва да включва строителство на нови сгради на минимум 2 (две) съществуващи общински училища, включително свободната дворна площ, в прилежащия урегулиран поземлен имот.“

ВЪПРОС 3 от 21.03.2023 г. (постъпил чрез ИСУН 2020):
Здравейте, обръщам се към Вас от Община Пловдив. На страница 9 от насоките за кандидатстване по процедура BG-RRP-1.012 „Изграждане на нови сгради на училища и детски градини“ е описано следното - “Дейност 1 на всяко предложение за изпълнение на инвестиция следва да включва строителство на нови сгради на минимум 2 (две) съществуващи общински училища, включително свободната дворна площ, в прилежащия урегулиран поземлен имот.”
Въпрос 1 - Моля да потвърдите дали това означава, че двете нови сгради следва да бъдат включени в едно общо проектно предложение? 
Въпрос 2 – Възможно ли е да се подаде проектно предложение за изграждане само на един обект на стойност до  6 600 000 лева с ДДС, в случай на отпаднала необходимост за изграждане на втората предвидена нова сграда поради осигурено финансиране от друг източник?
ОТГОВОР:
1. Съгласно т. 16. „Критерии и методика за оценка на предложение за изпълнение на инвестиция“ от Поканата за участие в процедура: 
„В рамките на настоящата процедура всеки конкретен краен получател може да подаде само едно предложение за изпълнение на инвестиция (с изключение на Столична община, която е допустим кандидат и по двата компонента и съответно може да подаде по едно предложение за изпълнение на инвестиции по съответния компонент).“
Съгласно т. 11. „Дейности, допустими за финансиране” от Поканата за участие в процедура, КОМПОНЕНТ 1 – ИЗГРАЖДАНЕ НА НОВИ СГРАДИ НА СЪЩЕСТВУВАЩИ ОБЩИНСКИ УЧИЛИЩА, Дейност 1: Проектиране, строителство и въвеждане в експлоатация / издаване на разрешение за ползване на нови сгради на училища:
„Дейност 1 на всяко предложение за изпълнение на инвестиция следва да включва строителство на нови сгради на минимум 2 (две) съществуващи общински училища, включително свободната дворна площ, в прилежащия урегулиран поземлен имот.“
2. Моля вижте отговора на т.1 по-горе.

ВЪПРОС 4 от 13.04.2023 г. (постъпил чрез ИСУН 2020):
Здравейте,
Във връзка с кандидатстване по процедура BG-RRP-1.012 - "Изграждане на нови сгради на училища и детски градини", моля за разяснение на следното:
Предвид посочените по процедурата специфични цели:
·         „Подкрепа за преминаването към едносменен режим на обучение в училища на територията на общините Столична, Пловдив, Варна и Бургас, в които няма създадени условия за такава организация, и за преодоляване недостига на места в детските градини на територията на Столична община с оглед създаване на условия за успешното въвеждане на задължителното предучилищно образование на децата, навършили 4-годишна възраст;
·         Осигуряване на съвременна материална база, която гарантира здравословни и качествени условия за обучение в институциите в системата на предучилищното и училищното образование чрез изграждане на нови сгради на детски градини и училища на територията на общините Столична, Пловдив, Варна и Бургас за сигурна, екологична, устойчива, включваща, привлекателна, здравословна и безопасна среда за обучение, възпитание и социализация на учащите за развитието на техния потенциал;
и записаното в секция 11 на Поканата за кандидатстване, че Дейност 1 на всяко предложение за изпълнение на инвестиция следва да включва строителство на нови сгради на минимум 2 (две) съществуващи общински училища, включително свободната дворна площ, в прилежащия урегулиран поземлен имот. Допустимо е изграждането на нови сгради на училищата да бъде реализирано както в рамките на прилежащото дворно място на училището, в случай че това е възможно, така и на друг избран урегулиран поземлен имот“, допустимо ли е:
1. Кандидатстване с проектно предложение за строителство на нова сграда на училище единствено за целите на преминаване на едносменен режим на обучение?
2. Строеж на сграда в урегулиран имот на съществуващо училище за целите на преминаването му на едносменен режим на обучение?
3. Строеж на сграда на училище извън посочените за Община Пловдив в утвърдената от Методология, част от насоките за кандидатстване?
ОТГОВОР:
1. Зададеният въпрос е неясен, отчитайки че във въпроса са цитирани специфичните цели на процедурата. Обръщаме внимание, че съгласно Поканата за участие по процедурата, всички предложения за изпълнение на инвестиции трябва да съответстват на изискванията на Закона за устройството на територията и всички подзаконови актове към него по прилагането му, Закона за предучилищното и училищното образование и всички подзаконови актове към него, вкл. Наредба № 9 от 19.08.2016 г. за институциите в системата на предучилищното и училищното образование, Наредба № РД-02-20-3 от 21.12.2015 г. за проектиране, изпълнение и поддържане на сгради за обществено обслужване в областта на образованието и науката, здравеопазването, културата и изкуствата, Наредба № 10 от 01.09.2016 г. за организация на дейностите в училищното образование, Наредба № РД-02-20-2 от 26.01.2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията (издадена от министъра на регионалното развитие и благоустройството) и Наредба № 24 от 10 септември 2020 г. за физическата среда и информационното и библиотечното осигуряване на детските градини, училищата и центровете за подкрепа за личностно развитие (издадена от министъра на образованието и науката и министъра на здравеопазването), Наредба № 1 от 12 януари 2009 г. за условията и реда за устройството и безопасността на площадките за игра, Закона за здравето, Наредбата по чл. 34, ал. 2, във връзка с § 1, т. 9, буква о от допълнителните разпоредби на Закона за здравето (Наредба № 3 от 05.02.2007 г. за здравните изисквания към детските градини) и Наредбата по чл. 118, ал. 4 и чл. 34, ал. 2 във връзка с § 1, т. 9, буква „о“ от допълнителните разпоредби на Закона за здравето (Наредба № 26 от 18.11.2008 г. за устройството и дейността на детските ясли и детските кухни и здравните изисквания към тях).
2. Съгласно т. 11. „Дейности, допустими за финансиране“ от Поканата за участие в процедурата, КОМПОНЕНТ 1 – ИЗГРАЖДАНЕ НА НОВИ СГРАДИ НА СЪЩЕСТВУВАЩИ ОБЩИНСКИ УЧИЛИЩА, Дейност 1: Проектиране, строителство и въвеждане в експлоатация / издаване на разрешение за ползване на нови сгради на училища:
„Допустимо е изграждането на нови сгради на училищата да бъде реализирано както в рамките на прилежащото дворно място на училището, в случай че това е възможно, така и на друг избран урегулиран поземлен имот.“
3. Съгласно т. 11. „Дейности, допустими за финансиране“ от  Поканата за участие в процедурата, на етап кандидатстване конкретният краен получател следва да представи Обосновка за определяне на локациите на новите сгради на училища, които ще бъдат изградени със средства на Механизма за възстановяване и устойчивост (МВУ), подписана от лице с право да представлява кандидата. Обосновката следва да съдържа анализ на необходимостта от изграждане на нови сгради за съществуващи училища, приоритизиране на нуждите и определяне на обектите на интервенция по обективни критерии, отчитайки общинските училища, в които полудневната организация на учебния процес се осъществява на две смени, включително информация за съвместно използване на общ сграден фонд от няколко училища. Предложението за изпълнение на инвестиция следва да бъде придружено от Решение на Общинския съвет минимум по следните точки: 1/ дава се съгласие за подаване на предложение за изпълнение на инвестиция по процедурата съгласно приложената към предложението Обосновка за определяне на локациите на нови сгради на училища, които ще бъдат изградени със средства на МВУ, 2/ посочени са локациите на новите сгради на училища, които ще бъдат изградени по предложението за изпълнение на инвестиции, както и наименованието на съответната съществуваща образователна институция.
	В тази връзка изцяло в компетенциите на Община Пловдив, в качеството й на конкретен краен получател, е да анализира потребностите на територията на общината и след решение на Общинския съвет, може да подаде по Компонент 1 по процедурата предложение за изпълнение на инвестиция за изграждане на нови сгради на минимум 2 (две) съществуващи общински училища . Конкретните образователни институции, за които да се изградят нови сгради, не са посочени и/или определени от страна на Структурата за наблюдение и докладване. Същите следва да бъдат определени от конкретния краен получател въз основа на анализ.

ВЪПРОС 5 от 18.04.2023 г. (постъпил чрез регулярна поща):
Община Пловдив е конкретен бенефициент по Процедура BG-RRP-1.012 - „Изграждане на нови сгради на училища и детски градини“, в частност - Компонент 1 „Изграждане на нови сгради на съществуващи общински училища“, финансирана по Националния план за възстановяване и устойчивост, за изграждане на нови сгради за две общински училища - ОУ „Княз Александър I“ и ОУ „Драган Манчов“, определени от Управляващият орган на програмата. Целта е да се разреши проблемът с общото ползване на сградния фонд от ОУ „Княз Александър I“ и ХГ „Св. св. Кирил и Методий“, съответно - този на ОУ „Драган Манчов“ и МГ „Академик Кирил Попов“, както и да се осигури преминаването на едносменен режим на обучение в тези учебни заведения. През 2020г. Община Пловдив е кандидатствала и получила одобрение за финансиране на проектно предложение за строеж на нова сграда на ОУ „Княз Александър I“ по Програма за изграждане, пристрояване, надстрояване и реконструкция на детски ясли, детски градини и училища 2020 - 2022 към МОН, като в резултат е проведена обществена поръчка с посочения предмет и е избран изпълнител, поради което определеният целеви ресурс за цитираното училище няма да бъде използван по Процедура BG-RRP-1.012 - „Изграждане на нови сгради на училища и детски градини“. В тази връзка е и въпрос №3 от 21.03.2023г., постъпил чрез ИСУН, в отговор на който УО изразява становище, че „Съгласно т. 16. „Критерии и методика за оценка на предложение за изпълнение па инвестиция “ от Поканата за участие в процедура:
„В рамките на настоящата процедура всеки конкретен краен получател може да подаде само едно предложение за изпълнение на инвестиция (с изключение на Столична община, която е допустим кандидат и по двата компонента и съответно може да подаде по едно предложение за изпълнение на инвестиции по съответния компонент).“
Съгласно т. 11. „Дейности, допустими за финансиране” от Поканата за участие в процедура, КОМПОНЕНТ 1 - ИЗГРАЖДАНЕ НА НОВИ СГРАДИ НА СЪЩЕСТВУВАЩИ ОБЩИНСКИ УЧИЛИЩА, Дейност 1: Проектиране, строителство и въвеждане в експлоатация/издаване на разрешение за ползване на нови сгради на училища:
„Дейност 1 на всяко предложение за изпълнение на инвестиция следва да включва строителство па нови сгради на минимум 2 (две) съществуващи общински училища, включително свободната дворна площ, в прилежащия урегулиран поземлен имот.“
Консеквентно това се налага изводът, че Община Пловдив няма да има възможност да кандидатства с проектно предложение по цитираната процедура, тъй като може да реализира само един обект, а именно нова сграда за ОУ Драган Манчов“, който е допустим съгласно методиката за оценка, част от условията за кандидатстване. Това не само ще лиши Община Пловдив да осигури допълнително места в училищното образование, при явен недостиг, но и от привеждане на образователната инфраструктура в съответствие с действащата нормативна уредба, в частност - с Наредба № РД-02-20-3 от 21 декември 2015 г. за проектиране, изпълнение и поддържане на сгради, за обществено обслужване в областта на образованието и науката, здравеопазването, културата и изкуствата и Наредба № 24 от 10 септември 2020 г. за физическата среда и информационното и библиотечното осигуряване на детските градини, училищата и центровете за подкрепа за личностно развитие, и преминаване на едносменен режим на обучение.
Наред с горното и след извършен вътрешен анализ, вземайки предвид класиране на МОН за профилираните гимназии според заложените критерии в Методологията за приоритизиране на обектите на образователната инфраструктура на територията на Република България, съгласно което - МГ „Академик Кирил Попов“, е класирана на първо място, считаме за целесъобразно да бъде допусната замяна на ОУ „Княз Александър I“ с цитираната профилирана гимназия, за която да бъде построена нова допълнителна сграда.
В МГ „Акад. Кирил Попов“ - Пловдив, в момента се обучават 1241 ученици на двусменен режим на обучение, разпределени в 47 паралелки, с намерение, при строеж на допълнителна сграда, приемът да бъде увеличен на 59 паралелки.
	Етап
	В момента
	В бъдеще

	Прогимназиален – V-VII
	7
	9

	Първи гимназиален – 
VIII – X клас
	24 (от които 9 са професионални)
	30 (от които 12 са професионални)

	Втори гимназиален 
Етап – XI – XII 
	16 (от които 4 са професионални)
	20 (от които 8 са професионални)


32 от тях са с профил „Математически“ и задължителните профилиращи предмети са математика и информатика. 15 са професионалните паралелки: 10 - „Системен програмист“, 5 - „Компютърен график“. Съгласно учебните планове, по които се обучават профилираните паралелки в 12 клас достигат до 8 часа седмично информатика, а професионалните - до 20 часа седмично специални предмети, които изискват наличието на специализирани компютърни кабинети и лаборатории. Съгласно ДОС, свързани с подготовката по информатика, информационни технологии, компютърна графика, класовете се делят на групи, които се обучават в отделни компютърни кабинети и/или лаборатории. За по-голяма част от часовете, свързани със занимания по интереси в STEM направление, също е необходимо използването на компютърни кабинети.
Гимназията е разположена върху 15 500 кв. м., 2353 от които - застроена площ. Това позволява строеж на нова допълнителна постройка, с която ще се удовлетворят изискванията на Наредба № РД-02-20-3 от 21 декември 2015 г. за проектиране, изпълнение и поддържане на сгради за обществено обслужване в областта на образованието и науката, здравеопазването, културата и изкуствата и Наредба № 24 от 10 септември 2020 г. за физическата среда и информационното и библиотечното осигуряване на детските градини, училищата и центровете за подкрепа за личностно развитие, като бъдат осигурени учебни класни стаи за всяка паралелка, кабинети за обучение по чужди езици, кабинети по природни науки, СТЕМ среда, допълнителни компютърни кабинети и др. нормативно изискуеми помещения и зони, както и преминаване на едносменен режим на обучение, което е невъзможно към момента дори с отделянето на ОУ ,„Драган Манчов“ в нова сграда. Строителството на нова допълнителна сграда на МГ „Акад. Кирил Попов“ ще допринесе за превръщането на образователната институция в модел на съвременно, иновативно училище, с висока конкурентоспособност, предлагащо качествени и високо търсени технологично ориентирани дисциплини, насочени към бизнеса и нуждите на местната икономика. Ще се постигнат оптимални социално-битови, хигиенни и здравни условия за обучение като част от ефективната среда за качествено образование.
Изграждането на нова допълнителна сграда на МГ „Академик Кирил Попов“ едновременно с изграждането на нова такава на определеното от СНД като допустимо - ОУ ,Драган Манчов“, с което въпросната гимназия съвместява един сграден фонд - крайно недостатъчен за капацитета и броя на учащите в двете образователни институции, ще допринесе за: осигуряване на адекватен сграден фонд, за посочените 2 училища със значим принос за излъчването на успешни кадри в сферата на математическите науки; обезпечаване успешното преминаване на едносменен режим за училище „Академик Кирил Попов“ (невъзможно поради броя ученици в същото дори при преместване на съвместяващото сградата на посоченото - ОУ ,Драган Манчов“), както и спазване условията на Процедурата по НПВУ всяко проектно предложение да е за минимум 2 нови сгради на съществуващи училища, едновременно с това - и подпомагащо процеса по изпълнение на заложените в схемата за кандидатстване цели и търсени резултати.
Предвид изложеното, моля за Вашето съдействие за получаване на становище по отправеното предложение - допускане на строеж на нова допълнителна сграда на МГ „Академик Кирил Попов“ за целите на кандидатстване, с оглед крайния срок за участие по Процедура BG-RRP-1.012 - „Изграждане на нови сгради на училища и детски градини, финансирана по НПВУ, а именно - 29.05.2023г.
ОТГОВОР:
Моля вижте отговора на въпрос 4, т. 3 по-горе.

ВЪПРОС 6 от 02.05.2023 г. (постъпил чрез регулярна поща):
Във връзка с поканата за участие по Процедура BG-RRP-1.012 „Изграждане на нови сгради на училища и детски градини" за изпълнение на инвестиции по Механизма за възстановяване и устойчивост, финансирана по Компонент 1 „Образование и умения", Инвестиция 2 (C1.I2) „Модернизация на образователна инфраструктура" от Националния план за възстановяване и устойчивост (НПВУ), по която Община Варна се явява конкретен краен бенефициент, в процеса на работа по подготовката на предложение за изпълнение на инвестиции (ПИИ) се появиха казуси, които доведоха до следните въпроси:
1. За изграждането на нова сграда за едното от училищата, цитирани в Методологията, част от насоките за кандидатстване, ще са необходими средства, които многократно надвишават определения бюджет по Процедурата (6 600 000 лв.), а за другото училище все още не е приключена процедурата по отреждане на терен за изграждане на новата сграда.
Във връзка с това моля да потвърдите възможността за строеж на сгради за други две общински училища, които са извън утвърдената Методология по Процедурата, но са приоритетни за Община Варна, с оглед изпълнението на Общинския план за въвеждане на необходимите условия полудневната организация на учебния ден в общинските образователни институции на територията на община Варна да се осъществява преди обяд.
Във „Въпроси и отговори по процедура чрез директно предоставяне на средства на конкретни крайни получатели за изпълнение на инвестиции по механизма за възстановяване и устойчивост BG-RRP-1.012 „Изграждане на нови сгради на училища и детски градини" има подобен въпрос, зададен от Община Пловдив, на който сте дали положителен отговор.
2. Едното от новите училища, за които предлагаме да кандидатстваме, при положение, че имаме утвърдителен отговор от Ваша страна по Въпрос 1, е с пълна проектна готовност и влязло в сила Разрешение за строеж за изграждането на нова сграда, но е необходимо актуализиране на проектната документация с оглед да отговори на изискванията на настоящата процедура. За другото училище, с което Община Варна иска да кандидатства по настоящата процедура за строеж на нова сграда, е необходима промяна в ПУП, тъй като новата сграда следва да бъде изградена в рамките на два съседни имота, които трябва да бъдат обединени, с оглед удовлетворяване изискванията на приложимата нормативна уредба и удовлетворяване на нуждата на учебното заведение за преминаване на едносменен режим.
Предвид необходимостта от технологично време за актуализиране на проекта на първото училище и за извършване на необходимите административни действия за изменението на ПУП за строежа на сградата на второто училище, както и вземане на Решения от Общински съвет-Варна за даване на съгласие за подаване на ПИИ по процедурата, в съответствие с Обосновката за определяне на локациите на новите сгради на училищата, както и за осигуряване на необходимото съфинансиране, отправяме молба към Вас за удължаване на крайния срок за приемане на ПИИ с един месец. Удължаването на срока за кандидатстване ще ни позволи да изготвим и окомплектоваме проектното си предложение в необходимото качество и пълнота.
ОТГОВОР:
1. Моля вижте отговора на въпрос 4, т. 3. В допълнение, съгласно т.11. „Дейности, допустими за финансиране“ от Поканата за участие в процедурата, Решението на Общинския съвет на съответната община следва да включва и точка 3/ осигуряване на устойчивост на предложената инвестиция и че съответната образователна институция/филиал няма да бъде закрит/а за период, не по-малък от 5 (пет) години след крайното плащане към конкретния краен получател. 
2. Набирането на предложения за изпълнение на инвестиции по процедурата стартира на 27.02.2023 г., със срок за кандидатстване 3 месеца (до 29.05.2023 г.). Поканата за участие в процедурата дават възможност за кандидатстване както с пълна проектна готовност (работен/технически и проект и влязло в сила разрешение за строеж), така и чрез инженеринг. Преценка на кандидатите е кой от двата варианта да избере при подготовката на предложението за изпълнение на инвестиция, отчитайки изискванията по процедурата и определения срок за кандидатстване.
Крайният срок за кандидатстване е съобразен  с етапите, заложени в Решението за изпълнение на Съвета за одобряване на оценка на плана за възстановяване и устойчивост на България, и съответно в Поканата за участие в процедура е заложен етап до края на третото тримесечие на 2023 г. крайните получатели да са сключили всички договори за строителство (за предложения, за които на етапа на кандидатстване са доказали пълна степен на проектна готовност (вкл. с разрешение за строеж) или да са сключили всички договори с изпълнители по обществените поръчки за инженеринг на сградите, обект на интервенция (за предложения, за които на етапа на кандидатстване няма разработен работен/технически проект в пълна проектна готовност (вкл. разрешение за строеж). 

ВЪПРОС 7 от 02.05.2023 г. (постъпил чрез ИСУН 2020):
Уважаеми дами и господа,
Във връзка с публикувана Процедура BG-RRP-1.012 - "Изграждане на нови сгради на училища и детски градини", моля да потвърдите/отхвърлите следното разбиране:
1. При включени 2 сгради във формуляра за кандидатстване, КП следва да планира в същия само една дейност за Инженеринг/СМР с описание на всяка от сградите, както и съответно – само една дейност за Оборудване ( с описание на предвиденото такова за всяка сграда), съдържащи информация и за двете включени сгради в проектното предложение, а не да създава и обособява отделна дейност Инженеринг/СМР и съответно – Оборудване, за всяка от включените в проекта сгради?
[bookmark: _Hlk134099481]2. При планиране на бюджета на проекта, в поле „Начин на изпълнение“, следва да се въведе само обща стойност на разходите за СМР/инженеринг за всяка от вкл. в проекта сгради без да се описва стойността на съставляващите СМР/инженеринг дейности, т.е. – не се въвеждат поотделно суми за проектиране, авторски надзор, строителен надзор и т.н., а се посочва само общата стойност на СМР/инженеринга и съпътстващите го дейности. Например – „разходи за инженеринг, строителен надзор и въвеждане в експлоатация в размер на общо 100000 лв. ДДС“ без да се посочват отделни стойности на изброените категории, съставляващи разхода. 
3. Аналогично, в поле „Начин на изпълнение“ към дейност Оборудване, се въвежда само текст, например: „предвидено оборудване в размер на 10 000 лв.“ без да се описва и обосновава стойност по съставляващите същото категории разходи (наприемр - чинове - ...лв., бюра - ... лв.).
4. Посочената лимитна стойност по Компонент 1 на Процедурата от 6 600 000 лв. с ДДС, вкл. само разходите, свързани със СМР/Инженеринг и оборудване, без 1 % непреки. Т.е. разходите за СМР/Инженеринг, вкл. съпътстващите ги (такси, разрешителни и т.н.) и оборудването, възлизат на 5 500 00 лв. без ДДС, а 1% непреки, начислен върху тях и допустим за финансиране по Процедурата е част от максималния размер за предложение по Компонент 1, възлизащ на 13 332 000 лв. с ДДС (стр.9 от НК). Пример: 1 сграда (СМР/инженеринг + оборудване)– 5500 000 лв. без ДДС или  6600000лв. с ДДС, както и до 55 000 лв. без ДДС или 66 000 лв. с ДДС – за непреки, което за 1 проектно предложение съставлява ресурс от 6 600 000+66000= 6 666 000 лв. с ДДС за всяка вкл. в проекта сграда или 13 332 000 лв. с ДДС за 2 вкл. сгради в проекта.
	Предварително Ви благодарим за отговора.
ОТГОВОР:
1. Потвърждаваме разбирането Ви. В секция 3 „План за изпълнение/Дейности по проекта” от Формуляра за кандидатстване кандидатът следва да добави дейност 1 и Дейност 2 само по веднъж, независимо колко сгради са включени в предложението за изпълнение на инвестиция. Съгласно Приложение VII към Условията за кандидатстване „Указания на СНД за попълване на електронен формуляр за кандидатстване по процедурата“, в Секция 3 „План за изпълнение/дейности по проекта“  в Дейност 1, съответно в Дейност 2, кандидатът следва да посочи информацията за всяка сграда.
2. Съгласно Указания на СНД за попълване на електронен формуляр за кандидатстване по процедурата (Приложение VII към Поканата), в поле „Начин на изпълнение“ за Дейност 1 по Компонент 1, кандидатът задължително следва да посочи общ размер на исканите средства от Механизма за проектиране, надзор, строителство/инженеринг, набавяне на документи и свързаните с тях такси съгласно националното законодателство, и т.н., вкл. въвеждане в експлоатация / издаване на разрешение за ползване за нова сграда поотделно за всяко училище (Компонент 1), без 1% непреки разходи. 
Пример:
Сграда училище 1 (име..): …… лева с ДДС 
Сграда училище 2 (име..): …… лева с ДДС
Не е необходимо кандидатът да посочва отделните стойности на различните категории, съставляващи разхода. 
3. Съгласно Указания на СНД за попълване на електронен формуляр за кандидатстване по процедурата (Приложение VII към Поканата), в поле „Начин на изпълнение“ за Дейност 2 по Компонент 1, кандидатът задължително следва да посочи общ размер на исканите средства от Механизма за доставка и монтаж на оборудване/обзавеждане за всяка нова сграда поотделно, без 1% непреки разходи и в съответствие с приложения Остойностен списък с оборудване/обзавеждане, поотделно за всеки обект, включен в предложението за инвестиция  (Приложение Iа към Поканата).
4. Съгласно т. 9. „Минимален и максимален размер на предложение за изпълнение на инвестиция (в лева) по процедурата“ от Поканата за участие в процедура:
„Компонент 1: 13 332 000 лева с ДДС за предложение, включващо изграждането на нови сгради на минимум 2 (две) съществуващи общински училища на територията на всяка от четирите общини - Столична, Пловдив, Варна и Бургас.
ВАЖНО!!! Максималният размер на средствата, които се предоставят по настоящата процедура за проектиране, строителство и въвеждане в експлоатация на една нова сграда на училище (Компонент 1) и детска градина (Компонент 2), включително доставка и монтаж на дълготрайни активи (оборудване/обзавеждане), без 1% непреки разходи са, както следва:
Компонент 1: 6 600 000 лева с ДДС за нова сграда на училище“. 
В тази връзка, максималният размер на средствата за преки разходи, които се предоставят за изграждане и оборудване на нова сграда на училище възлиза на 6 600 000 лева с ДДС или 13 200 000 лв. с ДДС за нови сгради на поне две училища. В този случай максималният размер на непреките разходи по проекта (включващ нови сгради на поне две училища) следва да възлиза на 132 000 лв. с ДДС. 


2
image1.emf
X

Проф. дхн Георги Вайсилов

Изпълнителен директор на ИАПО


image2.emf
 

ИЗПЪЛНИТЕЛНА АГЕНЦИЯ   „ ПРОГРАМА   ЗА   ОБРАЗОВАНИЕ “  


